## Suomen Pöytätennisliitto ry Pöytäkirja

LIITTOHALLITUKSEN KOKOUS

28.05.2019 kello 17.00

Paikka: Pitäjänmäki, Valimotie 10

Läsnä: Esko Heikkinen, Bahman Khsoravi, Kimmo Arenius, Pasi Valasti, Hannu Sihvo, Teemu Oinas, Matti Kurvinen, Måns Holmberg, Mika Räsänen, Taneli Keinonen (poistui kohdan 6 jälkeen)

1. Kokouksen avaus

* Puheenjohtaja avasi kokouksen klo 17:05
* Pidettiin hiljainen hetki edesmenneen Max Laineen muistolle

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Esityslista hyväksyttiin

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Valiokunnat ja tilannekatsaus

* Työvaliokunta
* EM-karsintojen järjestelyt työllistivät toimistoa ja hallituksen väkeä. Erityisesti YLE:n kanssa tehty lähetys otteluista vaati paljon normaalista tapahtumasta poikkeavien asioiden huomioimista.
* Pöytätennisliiton tukirahaston perustamista selvitetään.
* Seuravaliokunta
* Seuravaliokunta on tehnyt työkalua seuratoiminnan kehittämisen tueksi. Seuratyökalua työstetään lisää yhdessä seurojen kanssa syksyn seurapäivillä, jotka on alustavasti tarkoitus pitää 1.9.
* IT
* Kisojen tulossoftaan on tehty pientä viilausta.
* Kisojen vetosoftaa pyritään kehittämään kesän aikana
* Seurasiirto tehdään nykyistä helpommaksi. Seurojen ei tarvitse lähettää kaavakkeita liittoon, riittää kun kolmelta asianosaiselta taholta eli vanhalta seuralta, nykyiseltä seuralta sekä pelaajalta tulee vahvistus seurasiirrosta liiton sähköpostiin.
* Sääntövaliokunta
* Liittokokouksessa ei tehty sääntömuutoksia
* HUV
* EM-karsinnoissa miesten joukkue oli todella lähellä kisapaikkaa, joka jäi lopulta yhden voiton päähän.
* Anna Kirichenko sai paikan European Gamesiin ensimmäisenä suomalaisena naispelaajana.
* Junioreiden EM-kisoihin valittiin junioripoikiin Alex Naumi, Arttu Pihkala ja Noah Steif sekä kadettipoikiin Sam Khosravi ja Aleksi Räsänen. Aleksandra Titievskajalla on mahdollisuus osallistua kadettityttöjen henkilökohtaisiin luokkiin.
* Paravaliokunta
* EPYG-kilpailu järjestetään Pajulahdessa 25-30.6. Kisat ovat nuorten parakilpailut, joissa on useita eri lajeja. Pöytätennis on mukana kisassa ja lajiin osallistuu 60 pelaajaa 15 maasta. Suomea kisoissa edustavat Aaro Mäkelä, Aino Tapola ja Juha Julmala. Martti Autio, Eve Autio, Hannu Sihvo ja Jouko Manni vastaavat pöytätenniksen järjestelyistä, lisäksi Asko Rasinen tuomaroinnista.
* Para Finland Open järjestetään lokakuussa Pajulahdessa. Kisojen kutsut on lähetetty ja löytyvät myös ITTF:n sivuilta. Kisoihin on jo ilmoittautunut 17 pelaajaa. Kuljetuksista on laitettu tarjouspyyntöjä. Ensimmäinen parakilpailu on samalla Matti Launonen Memorial Tournament.
* EM-kisat järjestetään syyskuussa
* Slovenian avoimet eivät menneet tuloksellisesti kovin hyvin, kisoissa tuli useita tiukkoja tappioita
* Veteraanivaliokunta
* Veteraanien TOP 8 järjestettiin Ruskeasuolla toukokuussa. Kisoissa pelattiin 60-, 70- ja 80v-luokat.
* Perinteinen Viro-maaottelu sekä Viru Cup järjestetään syyskuun alussa
* Kilpailuvaliokunta
* SM-lopputurnaus sekä 1-ja 2-divisioonien karsintaturnaus järjestettiin yhtenä päivänä Ruskeasuolla. Tapahtuma oli kokonaisuutena melko onnistunut.
* GP-lopputurnauksessa oli paljon poisjääntejä ja tapahtuman sekä koko GP-sarjajärjestelmän uudistamista mietitään kilpailuvaliokunnassa.
* Liiton järjestämä 12/17 SM onnistui hyvin ja liitolle jäi kisasta jonkin verran voittoa. Kisan järjestäminen liiton tapahtumana on kuitenkin haasteellinen, koska järjestelyihin ja tuomarointiin on vaikeaa saada riittävästi henkilöitä.
* Kilpailukalenterin pohja on liiton sivuilla ja kauden 2019/2020 kisojen haku on avoinna toukokuun loppuun saakka.

1. Ruskeasuon valmennussuunnitelma kausi 2019/2020  
   - Mika Räsänen esitteli Ruskeasuon valmennustoiminnan uudistamissuunnitelman, jonka tarkoituksena on tehostaa harjoitusryhmän valmennusta.
2. Keväällä käytyjen tapahtumien lyhyt yhteenveto:

* MM-kisoissa Benedek Olah/Alex Naumi olivat nelinpelissä 16 parhaan joukossa ja Benedek Olah sekä Anna Kirichenko 64 parhaan joukossa kaksinpelissä. Tuloksellisesti kisat olivat nykymuotoisessa MM-turnauksessa historian parhaat, nelinpelissä 16 parhaan joukkoon on selvinnyt aikaisemmin vain yksi pelaaja, Monica Portin(Grefberg).
* EM-karsinnat sujuivat pienellä porukalla hoidettujen järjestelyiden puolesta hyvin. Valitettavasti katsojia ei ollut aivan toivotulla tavalla, katsojamääriin vaikuttivat todennäköisesti kevään ensimmäiset lämpimät säät sekä YLE:n areenassa ja sunnuntaina TV 2:ssa näytetyt lähetykset.
* Liittokokouksessa ei tehty isompia päätöksiä ja kokous oli ohi vajaassa puolessa tunnissa.

1. Parakisat 2020 haku

* Vuoden 2020 parakisojen haku päättyy 7.6. Koska kyseessä on paralympiavuosi, kisoissa saattaa käydä normaalia vähemmän pelaajia ja kisojen hakemista on harkittava. Paravaliokunta selvittää kisojen järjestämiseen liittyviä asioita.

1. Pingislehti 2/19

* Pingislehti on tekeillä ja tulee jäsenille kesäkuussa.

1. Muut asiat  
   - Ruskeasuon pöytätennishallin ja varaston siivoustalkoot järjestetään perjantaina 7.6 klo 15 alkaen.   
   - Oulussa asuva Zhu Ning on ehdottanut Teemu Oinakselle harjoitusleirien järjestämistä Kiinassa. Teemu selvittää asiaa lisää.
2. Seuraavat kokoukset

* 28.5 klo 17 Pitäjänmäellä.

1. Kokouksen päättäminen

* Kokous päättyi klo 19:40